钦定古今图书集成/明伦汇编/氏族典/第208卷 > 曹志
## 钦定古今图书集成/明伦汇编/氏族典/第208卷 > 曹志

按《晋书曹志传》，“志字允恭，谯国谯人，魏陈思王植之
孽子也。少好学，以才行称，兼善骑射。植曰：‘此保家主
也’。立以为嗣。后改封济北王。武帝受禅，降为鄄城县
公，以为乐平太守，迁章武赵郡太守。虽累郡职，不以
政事为意，昼则游猎，夜诵诗《书》，以声色自娱。咸宁初，
以为散骑常侍、国子博士，后迁祭酒。齐王攸将之国”，
下太常议崇锡文物。时博士以为齐王宜内匡朝政，
不可之藩。志又常恨其父不得志于魏，因奏以为当
如博士等议。帝览议大怒，免志官，以公还第。顷之，复
为散骑常侍。遭母忧，居丧过礼，因此笃病。九年卒，谥
为“定。”